Ajak tukup
Ajak tukup adalah sajanis pamainan cari wan batabun nang kawa dimainakan ulih pandikitnya 2 urang.

Cara bamain
	
Saikung pamain nang kalah pacangan batukup di sabuting tampat nang dianggap sawagai binting, samantara nang lain mancari tampat gasan batabun. Imbah mahitung, maka hanyar pamain nang batukup tadi mancari'i tunggal ikungan urang nang batabun.

Bila sampai tadapat urang nang batabun, pancari harus badadahuluan bukah ka binting sambil manyambat ngaran urang nang katahuan patabunannya. Amun tadahulu pancari manjapai binting, maka imbahnya pancari kada ajak lagi. Kakanakan lain nang masih batabun kawa jua manjapai binting supaya kada jaga jua imbahnya, asal kada katahuan lawan pancari.

Imbah sabarataan sudah katahuan tampat patabunannya, maka pancari manukup matanya pulang di binting wan kakawanannya maulah barisan di balakangnya. Pancari cagar manyambat sabuting numur, kakanakan nang ada di urutan nang disambat cagar jadi nang kalah amun sabalumnya inya kada bahasil manjapai binting. Amun urutan nang disambat sakalinya adalah kakanakan nang bahasil tadahulu manjapai binting pas katahuan tampat patabunannya, maka si pancari ajak pulang wan pamainan disambung.

Pamainan